CELEX: 62015CN0129
Language: hr
Date: 2015-03-16 00:00:00
Title: Predmet C-129/15: Zahtjev za prethodnu odluku koji je 16. ožujka 2015. uputio Administrativen sad Sofija-grad (Bugarska) – H. M. protiv Agentsia za darzhavna finansova inspektsia (ADFI)

26.5.2015   
            
            
               HR
            
            
               Službeni list Europske unije
            
            
               C 171/22
            
         Zahtjev za prethodnu odluku koji je 16. ožujka 2015. uputio Administrativen sad Sofija-grad (Bugarska) – H. M. protiv Agentsia za darzhavna finansova inspektsia (ADFI)
   (Predmet C-129/15)
   (2015/C 171/27)
   Jezik postupka: bugarski
   
      Sud koji je uputio zahtjev
   
   Administrativen sad Sofija-grad
   
      Stranke glavnog postupka
   
   
      Žalitelj u kasacijskom postupku: H. M.
   
      Druga stranka u kasacijskom postupku: Agentsia za darzhavna finansova inspektsia (ADFI)
   
      Prethodna pitanja
   
   
               1.
            
            
               Treba li članak 1. stavak 9. Direktive 2004/18/EZ Europskog parlamenta i Vijeća od 31. ožujka 2004. o usklađivanju postupaka za sklapanje ugovora o javnim radovima, ugovora o javnoj nabavi robe te ugovora o javnim uslugama (1) tumačiti tako da je tijelo/trgovačko društvo „tijelo kojim se upravlja na temelju javnog prava” samo zbog toga što više od 30 % njegovih prihoda iz njegove djelatnosti u prethodnoj godini proizlazi iz medicinskih djelatnosti koje je platila Natsionalna zdravnoosiguritelna kasa (nacionalni zavod za zdravstveno osiguranje), a koje su izvršene u uvjetima stvarnog tržišnog natjecanja s drugim zdravstvenim ustanovama?
            
         
               2.
            
            
               Treba li članak 1. stavak 9. Direktive 2004/18 tumačiti tako da se pružanje medicinskih usluga u uvjetima stvarnog tržišnog natjecanja od strane privatnih trgovačkih društava koja su osnovana radi ostvarivanja dobiti može smatrati „zadovoljavanjem potreba u općem javnom interesu”?
            
         
               3.
            
            
               Treba li članak 1. stavak 9. Direktive 2004/18 tumačiti tako da mu je protivan se protivi članak 1. točka 21. Dopalnitelni razporedbi (dodatnih odredbi) Zakon za obshtestvenite porachki (Zakona o ugovorima o javnoj nabavi) prema kojem je za kvalifikaciju tijela kao tijela kojim se upravlja na temelju javnog prava dovoljno da postoji jedna od pretpostavki koje odgovaraju kumulativnim pretpostavkama utvrđenima u Direktivi?
            
         
      (1)  SL L 134, str. 114. (SL, posebno izdanje na hrvatskom jeziku, poglavlje 6., svezak 1., str. 156.).